CELEX: 32010R0104
Language: hr
Date: 2010-02-05 00:00:00
Title: Uredba Komisije (EU) br. 104/2010 od 5. veljače 2010. o odobrenju kalij diformata kao dodatka hrani za krmače (nositelj odobrenja BASF SE) i o izmjeni Uredbe (EZ) br. 1200/2005  Tekst značajan za EGP

03/Sv. 41
            
            
               HR
            
            
               Službeni list Europske unije
            
            
               261
            
         32010R0104
   
               L 035/4
            
            
               SLUŽBENI LIST EUROPSKE UNIJE
            
         UREDBA KOMISIJE (EU) br. 104/2010
   od 5. veljače 2010.
   o odobrenju kalij diformata kao dodatka hrani za krmače (nositelj odobrenja BASF SE) i o izmjeni Uredbe (EZ) br. 1200/2005
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredba (EZ) br. 1831/2003 propisuje odobravanje dodataka hrani za životinje za korištenje u hranidbi životinja te osnovu i postupke za izdavanje takvog odobrenja. Članak 10. te Uredbe predviđa ponovnu procjenu dodataka koji su odobreni u skladu s Direktivom Vijeća 70/524/EEZ (2).
            
         
               (2)
            
            
               Kalij diformat u čvrstom obliku je bio privremeno odobren u skladu s Direktivom 70/524/EEZ kao dodatak hrani za krmače Uredbom Komisije (EZ) br. 1200/2005 od 26. srpnja 2005. o trajnom odobrenju određenih dodataka hrani za životinje i o privremenom odobrenju novog korištenja već odobrenog dodatka hrani za životinje (3). Taj je dodatak zatim uvršten u Registar Zajednice dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.
            
         
               (3)
            
            
               U skladu s člankom 10. stavkom 2. Uredbe (EZ) br. 1831/2003 u vezi s člankom 7. te Uredbe, podnesen je zahtjev za ponovnu procjenu tog dodatka hrani za životinje, zahtijevajući da se dodatak uvrsti u kategoriju „zootehnički dodaci”. Zahtjevu su priloženi detalji i dokumenti koji se zahtijevaju u skladu s člankom 7. stavkom 3. Uredbe (EZ) br. 1831/2003.
            
         
               (4)
            
            
               Europska agencija za sigurnost hrane (dalje u tekstu Agencija) je zaključila u mišljenju od 15. rujna 2009. (4) da dodatak nema nepovoljan učinak na zdravlje životinja, zdravlje potrošača ili na okoliš i da korištenje tog dodatka može poboljšati rezultate u životinja. Agencija preporuča odgovarajuće mjere za sigurnost korisnika. Ona ne smatra da postoji potreba za posebnim zahtjevima za monitoring nakon stavljanja na tržište. Također je potvrdila izvješće o analitičkoj metodi dodatka u hrani za životinje koje je dostavio Referentni laboratorij Zajednice osnovan Uredbom (EZ) br. 1831/2003.
            
         
               (5)
            
            
               Procjena tog dodatka pokazuje da su zadovoljeni uvjeti za odobrenje predviđeni člankom 5. Uredbe (EZ) br. 1831/2003. U skladu s time, potrebno je odobriti korištenje tog pripravka kako je definirano u Prilogu ovoj Uredbi.
            
         
               (6)
            
            
               Kao posljedica, potrebno je brisati odredbe o tom pripravku u Uredbi (EZ) br. 1200/2005.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak definiran u Prilogu koji pripada kategoriji dodataka hrani za životinje „Zootehnički dodaci” i funkcionalnoj skupini „Ostali zootehnički dodaci”odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   U Uredbi (EZ) br. 1200/2005 članak 1. i Prilog I. se brišu.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 5. veljače 2010.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 268, 18.10.2003., str. 29.
   
      (2)  SL L 270, 14.12.1970., str. 1.
   
      (3)  SL L 195, 27.7.2005., str. 6.
   
      (4)  The EFSA Journal (2009.) 7(9): 1315.
   
      PRILOG
      
                  Identifikacijski broj dodatka hrani za životinje
               
               
                  Naziv nositelja odobrenja
               
               
                  Dodatak hrani za životinje
               
               
                  Sastav, kemijska formula, opis, analitička metoda
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  mg/kg potpune krmne smjese sa sadržajem vlage od 12 %
               
            
                  
                     Kategorija zootehnički dodaci. Funkcionalna skupina: ostali zootehnički dodaci (poboljšanje zootehničkih parametara)
                  
               
            
                  4d800
               
               
                  BASF SE
               
               
                  Kalij diformat
               
               
                  
                               
                           
                           
                              Sastav dodatka hrani za životinje:
                              
                                           
                                       
                                       
                                          Kalijev diformat, čvrst oblik, min. 98 %
                                       
                                    
                                           
                                       
                                       
                                          Silikat maks. 1,5 %
                                       
                                    
                                           
                                       
                                       
                                          Voda maks. 0,5 %
                                       
                                    
                        
                               
                           
                           
                              Karakterizacija aktivne tvari:
                              
                                           
                                       
                                       
                                          Kalijev diformat, čvrst oblik
                                       
                                    
                                           
                                       
                                       
                                          KH(COOH)2
                                          
                                       
                                    
                                           
                                       
                                       
                                          CAS br. 20642-05-1
                                       
                                    
                        
                               
                           
                           
                              Analitička metoda (1):
                              Metoda ionske kromatografije s detektorom električne vodljivosti (IC/ECD)
                           
                        
               
                  Krmače
               
               
                  —
               
               
                  10 000 
               
               
                  12 000 
               
               
                  Mješavina različitih izvora kalij diformata ne smije prelaziti najveću dopuštenu količinu od 12 000  mg/kg potpune krmne smjese.
                  Dodatak hrani za životinje se dodaje u hranu za životinje u obliku premiksa.
                  Ovaj proizvod može prouzročiti ozbiljno oštećenje očiju.
                  Donose se mjere za zaštitu radnika.
               
               
                  26.2.2020.
               
            
         (1)  Detalji o analitičkim metodama dostupni su na sljedećoj adresi Referentnog laboratorija Zajednice: www.irmm.jrc.be/crl-feed-additives